ANUNȚ
privind organizarea concursului pentru ocuparea funcției vacante de administrator al Î.S. Sanatoriul-preventoriu de bază „Constructorul”

Comisia de selectare anunță organizarea concursului pentru ocuparea funcției vacante de administrator al Întreprinderii de Stat Sanatoriul-preventoriu de bază „Constructorul”, administrată de Agenția Proprietății Publice.
Concursul este organizat în condiții de transparență, competiție deschisă și tratament egal, în vederea selectării candidatului care va fi propus fondatorului spre desemnare în funcție.

Condiții de participare
La concurs pot participa persoanele care întrunesc cumulativ următoarele cerințe:
· sunt cetățeni ai Republicii Moldova și cunosc limba română;
· dețin studii superioare sau echivalentul acestora în domenii relevante: economie, drept, medicină, management, contabilitate sau administrație publică;
· au cel puțin 4 ani de experiență în funcții de conducere;
· nu se află în situațiile de incompatibilitate sau restricțiile prevăzute de Regulamentul concursului;
· cunoașterea unei limbi de circulație internațională constituie un avantaj.
Dosarul de participare
Dosarul trebuie să conțină:
1. Scrisoare de motivare și viziunea privind eficientizarea activității economico-financiare a întreprinderii;
2. Curriculum vitae (CV);
3. Copia actului de identitate;
4. Copia diplomei de studii;
5. Referințe profesionale sau scrisori de recomandare;
6. Cazier judiciar sau declarație pe propria răspundere, cu prezentarea ulterioară a cazierului;
7. Declarația privind evaluarea competenței și adecvării candidatului;
8. Acordul scris privind prelucrarea datelor cu caracter personal.
Copiile documentelor se certifică de candidat pe propria răspundere sau se prezintă împreună cu originalele pentru verificare. Certificatele de perfecționare profesională pot fi anexate suplimentar.
Desfășurarea concursului
Concursul se desfășoară în două etape:
· Preselecția candidaților, în baza dosarelor depuse;
· Interviul, în cadrul căruia vor fi evaluate competențele profesionale și manageriale, cunoștințele în domeniul de activitate al întreprinderii, integritatea, competențele de guvernanță corporativă și viziunea privind eficientizarea activității economico-financiare.
Punctajul minim pentru promovarea concursului este de 6 puncte.
Depunerea dosarelor
Dosarele se depun la sediul Î.S. Sanatoriul-preventoriu de bază „Constructorul”, situat pe str. Nicolai Zelinski nr. 15, mun. Chișinău, MD-2038, sau se transmit electronic la adresa spbconstructorul@gmail.com, în conformitate cu cerințele de corespundere a documentului electronic.
Persoana de contact: secretarul comisiei de selectare - 0 792 63 461.
Termenul-limită de depunere a dosarelor: 18.11.2026, ora 15:00.
Dosarele incomplete sau depuse după expirarea termenului-limită nu vor fi evaluate.
Informațiile privind data, ora și locul desfășurării interviului vor fi publicate ulterior pe paginile web ale întreprinderii și Agenției Proprietății Publice.
Regulamentul privind organizarea și desfășurarea concursului, inclusiv bibliografia concursului, în baza căreia se vor formula subiectele pentru proba de interviu (Anexa nr.1 din Regulament), pot fi consultate în documentul anexat anunțului. 
În cazul apariției unor modificări ulterioare, participanții vor fi anunțați de secretariat.

